স্থগিত বকশীগঞ্জ পৌরসভা কেন্দ্রে ভোটগ্রহণ চলছে
বকশীগঞ্জ পৌরসভা নির্বাচনে স্থগিত একটি কেন্দ্রে ভোটগ্রহণ চলছে।







রোববার সকাল ৮টায় বকশীগঞ্জ মালিরচর সরকারি প্রাথমিক বিদ্যালয়কেন্দ্রে ভোটগ্রহণ শুরু হয়; একটানা চলবে বিকাল ৪টা পর্যন্ত।




২০১৭ সালে ২৮ ডিসেম্বর নির্বাচন অনুষ্ঠিত। ১২ কেন্দ্রের মধ্যে ১১ কেন্দ্রে সুষ্ঠুভাবে নির্বাচন অনুষ্ঠিত হলেও মালিরচর হাজীপাড়া সরকারি প্রাথমিক বিদ্যালয়কেন্দ্রে ব্যালট পেপার ছিনতাইয়ের কারণে দায়িত্বপ্রাপ্ত প্রিজাইডিং অফিসার ভোটগ্রহণ স্থগিত করেন। 
এর পর পৌর নির্বাচনে ৩য় স্থান অধিকারী সরকারি দল আওয়ামী লীগের প্রার্থী শাহিনা বেগম ৭টি কেন্দ্রে পুনর্নির্বাচনের দাবি জানিয়ে উচ্চআদালতে রিট করেন। ওই রিটের শুনানি নিয়ে নির্বাচন স্থগিতসহ রুল জারি করেন আদালত।
৩১ অক্টোবর ওই রুলের চূড়ান্ত শুনানি শেষে রায় ঘোষণা করেন আদালত। আদেশে স্থগিত মালিরচর সরকারি প্রাথমিক বিদ্যালয়ে ভোটগ্রহণের পক্ষে রায় ঘোষণা করা হয়।
২০১৭ সালের ২৮ ডিসেম্বর নির্বাচনে ১১ কেন্দ্রের ফলে স্বতন্ত্র প্রার্থী নজরুল ইসলাম সওদাগর জগ প্রতীক নিয়ে ৮ হাজার ৫৯৯ ভোট পান। 
তার নিকটতম প্রতিদ্বন্দ্বী বিএনপির প্রার্থী ফখরুজ্জামান মতিন ধানের শীষ প্রতীক নিয়ে ৭ হাজার ৭০৫। 
আওয়ামী লীগের প্রার্থী শাহিনা বেগম নৌকা প্রতীক নিয়ে ৫ হাজার ১৬০ ভোট পেয়ে ৩য় স্থান অর্জন করেন।

বকশীগঞ্জ পৌরসভা নির্বাচনে স্থগিত একটি কেন্দ্রে ভোটগ্রহণ চলছে।